CELEX: 32013R0497
Language: sk
Date: 2013-05-29 00:00:00
Title: Nariadenie Komisie (EÚ) č. 497/2013 z  29. mája 2013 , ktorým sa mení a dopĺňa a opravuje nariadenie (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008  Text s významom pre EHP

30.5.2013   
            
            
               SK
            
            
               Úradný vestník Európskej únie
            
            
               L 143/20
            
         NARIADENIE KOMISIE (EÚ) č. 497/2013
   z 29. mája 2013,
   ktorým sa mení a dopĺňa a opravuje nariadenie (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 14,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok uvedených v prílohách II a III k nariadeniu (ES) č. 1333/2008.
            
         
               (2)
            
            
               Uvedené špecifikácie možno aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (3)
            
            
               Pri aktualizácii uvedených špecifikácií je potrebné zohľadniť špecifikácie a analytické techniky pre prídavné látky stanovené v Codex Alimentarius navrhnutom Spoločným výborom expertov FAO/WHO pre potravinárske prídavné látky.
            
         
               (4)
            
            
               Nariadenie (EÚ) č. 231/2012 obsahuje chyby v špecifikáciách hydrogensiričitanu sodného (E 222), mliečnanu sodného (E 325) a fosfatidov amónnych (E 442). Tieto chyby by sa mali opraviť.
            
         
               (5)
            
            
               Nariadením Komisie (EÚ) č. 380/2012 z 3. mája 2012, ktorým sa mení a dopĺňa nariadenie Európskeho parlamentu a Rady (ES) č. 1333/2008, pokiaľ ide o podmienky používania a používanie hladín pre prídavné látky v potravinách s obsahom hliníka (4), sa od 1. februára 2014 vypúšťajú prídavné látky kremičitan hlinitovápenatý (E 556) a kremičitan hlinitý (kaolín) (E 559) zo zoznamu v prílohe II k nariadeniu (ES) č. 1333/2008. Špecifikácie týchto prídavných látok v potravinách by sa preto mali takisto vypustiť.
            
         
               (6)
            
            
               Nariadenie (EÚ) č. 231/2012 obsahuje dve chyby týkajúce sa čísel Einecs (5) pridelených guanylanu disodnému (E 627) a guanylanu dvojdraselnému (E 628). Tieto chyby by sa mali opraviť.
            
         
               (7)
            
            
               Nariadenie (EÚ) č. 231/2012 by sa preto malo zodpovedajúcim spôsobom zmeniť a doplniť a opraviť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 231/2012 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. mája 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Ú. v. EÚ L 83, 22.3.2012, s. 1.
   
      (4)  Ú. v. EÚ L 119, 4.5.2012, s. 14.
   
      (5)  Európsky zoznam existujúcich komerčných chemických látok (European Inventory of Existing Commercial chemical Substances, Einecs).
   
      PRÍLOHA
      Príloha k nariadeniu (EÚ) č. 231/2012 sa mení a dopĺňa takto:
      
                  1.
               
               
                  Položka „E 222 hydrogensiričitan sodný“ sa mení a dopĺňa takto:
                  
                              a)
                           
                           
                              [netýka sa slovenského znenia];
                           
                        
                              b)
                           
                           
                              špecifikácia týkajúca sa čistoty železa sa nahrádza takto:
                              
                                          „železo
                                       
                                       
                                          Nie viac ako 10 mg/kg na základe obsahu SO2“
                                       
                                    
                        
            
                  2.
               
               
                  V položke „E 325 mliečnan sodný“ sa špecifikácia týkajúca sa skúšky na prítomnosť draslíka v časti „Identifikácia“ nahrádza takto:
                  
                              „Skúška na prítomnosť sodíka
                           
                           
                              Vyhovuje skúške“
                           
                        
            
                  3.
               
               
                  V položke „E 442 fosfatidy amónne“ sa špecifikácie týkajúce sa opisu nahrádzajú takto:
                  
                              „Opis:
                              
                           
                           
                              Mazľavá polotuhá látka až olejovitá kvapalina“
                           
                        
            
                  4.
               
               
                  V položke „E 556 kremičitan hlinitovápenatý“ sa názov nahrádza takto:
                  „E 556 KREMIČITAN HLINITOVÁPENATÝ
                      (1)
                  
               
            
                  5.
               
               
                  V položke „E 559 kremičitan hlinitý (kaolín)“ sa názov nahrádza takto:
                  „E 559 KREMIČITAN HLINITÝ (KAOLÍN)
                      (2)
                  
               
            
                  6.
               
               
                  V položke „E 627 guanylan disodný“ sa číslo Einecs v definícii nahrádza takto:
                  
                              „Eineics
                           
                           
                              226-914-1“
                           
                        
            
                  7.
               
               
                  V položke „E 628 guanylan dvojdraselný“ sa číslo Einecs v definícii nahrádza takto:
                  
                              „Eineics
                           
                           
                              221-849-5“
                           
                        
            
         (1)  Obdobie uplatňovania: do 31. januára 2014.“
      
         (2)  Obdobie uplatňovania: do 31. januára 2014.“